CELEX: 42018X1858
Language: sl
Date: 2018-11-28 00:00:00
Title: Spremembe Pravilnika št. 100 Ekonomske komisije Združenih narodov za Evropo (UN/ECE) – Enotne določbe za homologacijo vozil v zvezi s posebnimi zahtevami za električni pogonski sistem [2018/1858]

28.11.2018   
            
            
               SL
            
            
               Uradni list Evropske unije
            
            
               L 302/114
            
         
      Samo izvirna besedila UN/ECE so pravno veljavna v skladu z mednarodnim javnim pravom. Status in datum začetka veljavnosti tega pravilnika je treba preveriti v najnovejši različici dokumenta UN/ECE TRANS/WP.29/343, ki je dostopen na:
      http://www.unece.org/trans/main/wp29/wp29wgs/wp29gen/wp29fdocstts.html.
      Spremembe Pravilnika št. 100 Ekonomske komisije Združenih narodov za Evropo (UN/ECE) – Enotne določbe za homologacijo vozil v zvezi s posebnimi zahtevami za električni pogonski sistem [2018/1858]
      Spremembe Pravilnika št. 100, objavljenega v UL L 87 dne 31. marca 2015,
      vključujejo:
      
                   
               
               
                  Dopolnilo 2 sprememb 2 – začetek veljavnosti: 29. januar 2016
               
            
                   
               
               
                  Dopolnilo 3 sprememb 2 – začetek veljavnosti: 18. junij 2016
               
            V celotnem besedilu Pravilnika (vključno s prilogami) se pojem sistem za shranjevanje energije z možnostjo ponovnega polnjenja (REESS) spremeni v: sistem za shranjevanje električne energije z možnostjo ponovnega polnjenja (REESS).
      Odstavki 5.1 do 5.1.1.3 se spremenijo:
      
         „5.1   Zaščita pred električnim udarom
         Te zahteve za električno varnost se uporabljajo za visokonapetostna vodila, kadar niso povezana z visokonapetostnimi zunanjimi viri napajanja.
         5.1.1   Zaščita pred neposrednim stikom
         Pri vozilih, opremljenih s katerim koli tipom sistema REESS, homologiranim v skladu z delom II tega pravilnika, se zahteva tudi zaščita pred neposrednim stikom z deli pod napetostjo.
         Deli pod napetostjo morajo biti zaščiteni pred neposrednim stikom in morajo biti skladni z odstavkoma 5.1.1.1 in 5.1.1.2. Brez uporabe orodja ne sme biti mogoče odpreti, ločiti, razstaviti ali odstraniti pregrad, ohišij, trdnih izolatorjev in konektorjev.
         Vendar pa je dovoljeno, da se konektorji (vključno z dovodom v vozilo) ločijo brez uporabe orodij, če izpolnjujejo eno ali več naslednjih zahtev:
         
                     (a)
                  
                  
                     so v skladu z odstavkoma 5.1.1.1 in 5.1.1.2, potem ko se ločijo; ali
                  
               
                     (b)
                  
                  
                     so nameščeni pod podom in imajo mehanizem za blokiranje; ali
                  
               
                     (c)
                  
                  
                     imajo mehanizem za blokiranje; za ločitev konektorja je druge sestavne dele, ki niso del konektorja, mogoče odstraniti samo z orodjem; ali
                  
               
                     (d)
                  
                  
                     napetost delov pod napetostjo v eni sekundi po ločitvi konektorja pade na 60 V DC ali manj ali na 30 V AC (r.m.s.) ali manj.
                  
               5.1.1.1   V prostoru za potnike ali prtljago morajo biti deli pod napetostjo zaščiteni s stopnjo zaščite IPXXD.
         5.1.1.2   V prostorih, ki niso prostori za potnike ali prtljago, morajo biti deli pod napetostjo zaščiteni s stopnjo zaščite IPXXB.“
      
      (Prejšnji) odstavki 5.1.1.4 do 5.1.1.5.3 se preštevilčijo v odstavke 5.1.1.3 do 5.1.1.4.3.